               ЕВРОПЕЙСКА КОМИСИЯ
            Брюксел, 13.12.2018
            COM(2018) 826 final
            2018/0419(NLE)
            Предложение за
            РЕШЕНИЕ НА СЪВЕТА
            относно сключването на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Регламент (ЕС) № 603/2013
                  1
               , с който се преработва Регламент № 2725/2000 от 11 декември 2000 г. за създаване на система Евродак за сравняване на дактилоскопични отпечатъци с оглед ефективното прилагане на Дъблинската конвенция, беше приет и влезе в сила на 19 юли 2013 г. Регламентът се прилага от 20 юли 2015 г.

               Регламент (ЕС) № 603/2013 разрешава, наред с другото, правоприлагащите органи да извършват справка в Евродак с цел предотвратяване, разкриване и разследване на терористични и други тежки престъпления. С него се цели да се предостави възможност на правоприлагащите органи да искат сравняване на дактилоскопични данни с данните, съхранявани в централната база данни на Евродак, когато се опитват да установят точната самоличност на лице, което е заподозряно в тероризъм или тежко престъпление, или да получат допълнителна информация за него.

               На 19 януари 2001 г. беше сключено Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Исландия или Норвегия (наричано по-нататък „Споразумението от 19 януари 2001 г.“)
                  2
               .

               Исландия и Норвегия прилагат свързаните с убежището елементи от Регламент (ЕС) № 603/2013 в съответствие със Споразумението от 19 януари 2001 г. Достъпът до Евродак за целите на правоприлагането обаче попада извън обхвата на посоченото споразумение.

               На заседание с представители на Комисията на 14 май 2014 г. Дания, Швейцария, Лихтенщайн, Норвегия и Исландия потвърдиха, че проявяват интерес към започването на преговори с Европейския съюз с цел включването им в обхвата на свързаните с правоприлагането разпоредби на Регламент (ЕС) № 603/2013 чрез международно споразумение.

               На 14 декември 2015 г. Съветът упълномощи Комисията да започне преговори относно споразумение между Европейския съюз, от една страна, и, наред с другото, Исландия и Новергия, от друга страна, относно реда и условията на участието на Исландия и Норвегия в процедурата за сравняване и предаване на данни за целите на правоприлагането, предвидена в глава VI от Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането.

               Преговорите бяха финализирани и беше парафирано споразумение под формата на протокол към Споразумението от 19 януари 2001 г. за разширяване на прилагането на Споразумението от 19 януари 2001 г. за целите на правоприлагането.

               Включването на Исландия и Норвегия в обхвата на свързаните с правоприлагането разпоредби на Регламент (ЕС) № 603/2013 ще даде възможност на правоприлагащите органи на Исландия и Норвегия да искат сравняване на дактилоскопични данни с данните, въведени от други участващи държави и съхранявани в базата данни на Евродак, когато се опитват да установят самоличността на лице, което е заподозряно в тежко престъпление или тероризъм, или да получат допълнителна информация за него или за пострадало лице. От друга страна, то ще позволи на правоприлагащите органи на всички други участващи държави, независимо дали са държави — членки на ЕС, или асоциирани държави, да искат сравняване на дактилоскопични данни с данните, въведени от Исландия и Норвегия и съхранявани в базата данни на Евродак, за същите цели.

               Целта на настоящия протокол е да се установят правно обвързващи права и задължения, за да могат Исландия и Норвегия да участват ефективно в свързаните с правоприлагането елементи на Регламент (ЕС) № 603/2013. С Протокола се установява, че всички участващи държави, които имат достъп до Евродак, независимо дали са държави — членки на ЕС, асоциирани държави или Исландия и Норвегия, могат също така да получат достъп до данните на другите участващи държави за целите на правоприлагането.

               •Съгласуваност с действащите разпоредби в тази област на политиката

               Предложението е в съответствие с политиките на ЕС относно достъпа до базата данни на Евродак.

               •Съгласуваност с други политики на Съюза

               Предложението е в съответствие с политиките на ЕС в областта на свободата, сигурността и правосъдието.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение за решение на Съвета е член 87, параграф 2, буква а) и член 88, параграф 2, буква а) от Договора за функционирането на Европейския съюз (ДФЕС) във връзка с член 218, параграф 6, буква а) от ДФЕС.

               •Субсидиарност (при неизключителна компетентност)

               Споразумението от 19 януари 2001 г. е действащо международно споразумение, сключено от ЕС и Исландия и Норвегия. В съответствие с принципа на субсидиарност, посочен в член 5 от ДФЕС, целите на протокола към посоченото споразумение могат да бъдат постигнати единствено чрез предложение на Комисията на равнището на ЕС.

               •Пропорционалност

                  Предложението е в съответствие с принципа на пропорционалност, тъй като не надхвърля необходимото за постигане на целите за ефективно участие на Исландия и Норвегия в свързаните с правоприлагането елементи на Регламент (ЕС) № 603/2013 относно Евродак.

               •Избор на инструмент

               По силата на член 218, параграф 6 от ДФЕС се изисква решение на Съвета относно сключването на споразумението.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Във връзка със съдържанието и напредъка на преговорите бяха проведени консултации със Съвета (работна група „Убежище“). Европейският парламент (комисията LIBE) беше уведомен.

               4.ДРУГИ ЕЛЕМЕНТИ

               •Подробни разяснения на отделните разпоредби на предложението

                  Предложението се отнася до решение за упълномощаване на сключването от името на Европейския съюз на протокол между ЕС и Исландия и Норвегия. В ДФЕС е посочено, че Съветът приема предложение на Комисията за решение за упълномощаване на подписването и на сключването на международно споразумение.

                  С Протокола се определя прилагането на Регламент (ЕС) № 603/2013 спрямо Исландия и Норвегия във връзка с достъпа до Евродак за целите на правоприлагането. Протоколът дава възможност на определените правоприлагащи органи на другите участващи държави и Европол да искат сравняване на дактилоскопични данни с данните, предадени на централната система на Евродак от Исландия и Норвегия. Освен това той дава възможност на определените правоприлагащи органи на Исландия и Норвегия да искат сравняване на дактилоскопични данни с данните, предадени на централната система на Евродак от другите участващи държави.

                  С Протокола се гарантира, че към обработването на лични данни от органите на Исландия и Норвегия и държавите членки съгласно Протокола се прилага настоящото равнище на ЕС на защита на личните данни.  При такова обработване на лични данни следва да се зачитат стандартите за защита на личните данни, установени в националното право, които съответстват на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета.

                  Съгласно Протокола достъпът на Исландия и Норвегия до Евродак за целите на правоприлагането зависи от предварително законодателно и техническо прилагане на Решение 2008/615/ПВР във връзка с дактилоскопичните данни.

                  Протоколът предвижда, че предвидените в Споразумението от 19 януари 2001 г. механизми относно измененията следва да се прилагат към всички изменения относно достъпа до Евродак за целите на правоприлагането.

               2018/0419 (NLE)

               Предложение за

               РЕШЕНИЕ НА СЪВЕТА

               относно сключването на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 87, параграф 2, буква а), член 88, параграф 2, буква а) и член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент
                  3
               ,

               като има предвид, че:

               (1)В съответствие с Решение [XXX] от [XXX] г.
                  4
                Протоколът между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането беше подписан на [XXX] г., при условие че бъде сключен на по-късна дата.

               (2)За да се подпомогне и засили полицейското сътрудничество между компетентните органи на държавите членки и тези на Норвегия и Исландия за целите на предотвратяването, разкриването или разследването на терористични или други тежки престъпления, е необходимо ЕС да се ангажира, за да могат Норвегия и Исландия да участват в свързаните с правоприлагането аспекти на Евродак.

               (3)Настоящият протокол следва да бъде одобрен от името на Европейския съюз.

               (4)В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.

               (5)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               Протоколът между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането (наричан по-нататък „Протоколът“) се одобрява от името на Съюза.

               Текстът на Протокола е приложен към настоящото решение.

               Член 2

               Председателят на Съвета посочва лицето(ата), упълномощено(и) да извърши(ат) от името на Европейския съюз предвиденото в член 4, параграф 2 от Протокола нотифициране, за да се изрази съгласието на Европейския съюз да бъде обвързан с Протокола.

               Член 3

               Настоящото решение влиза в сила на деня след деня на публикуването му в Официален вестник на Европейския съюз.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (преработен текст) (ОВ L 180, 29.6.2013 г., стр. 1).

                     (2)

                        ОВ L 93, 3.4.2001 г., стр. 40.

                     (3)

                        ОВ С [...], [...] г., стр. [...].

                     (4)

                        ОВ L […], […] г., стр. […].

    ---documentbreak---

               ЕВРОПЕЙСКА КОМИСИЯ
            Брюксел, 13.12.2018
            COM(2018) 826 final
            ПРИЛОЖЕНИЕ
            към
            Предложението за РЕШЕНИЕ НА СЪВЕТА
            относно сключването на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               ПРИЛОЖЕНИЕ

               към

               Предложението за РЕШЕНИЕ НА СЪВЕТА

               относно сключването на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               ЕВРОПЕЙСКИЯТ СЪЮЗ

               и

               РЕПУБЛИКА ИСЛАНДИЯ

               и

               КРАЛСТВО НОРВЕГИЯ,

               наричани по-нататък „страните“,

               (1)
                     КАТО ИМАТ ПРЕДВИД, че на 19 януари 2001 г.  беше сключено Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Исландия или Норвегия (наричано по-нататък „Споразумението от 19 януари 2001 г.“)
                  1
               .

               (2)
                     КАТО ПРИПОМНЯТ, че на 26 юни 2013 г. Европейският съюз прие Регламент (ЕС) № 603/2013 на Европейския парламент и на Съвета за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (наричан по-нататък „Регламент (ЕС) № 603/2013“)
                  2
               .

               (3)
                     КАТО ПРИПОМНЯТ, че процедурите за сравняване и предаване на данни за целите на правоприлагането, както са определени в Регламент (ЕС) № 603/2013, не представляват развитие на разпоредбите за Евродак по смисъла на Споразумението от 19 януари 2001 г.

               (4)
                     КАТО ИМАТ ПРЕДВИД, че между Европейския съюз и Република Исландия, наричана по-нататък „Исландия“, и Кралство Норвегия, наричано по-нататък „Норвегия“, следва да бъде сключен протокол, за да могат Исландия и Норвегия да участват в свързаните с правоприлагането аспекти на Евродак и съответно за да могат определени правоприлагащи органи в Исландия и Норвегия да искат сравняване на дактилоскопични данни, предадени на централната система на Евродак от другите участващи държави.

               (5)
                     КАТО ИМАТ ПРЕДВИД, че прилагането на Регламент (ЕС) № 603/2013 по отношение на Исландия и Норвегия за целите на правоприлагането следва също така да даде право на определени правоприлагащи органи от другите участващи държави и на Европол да искат сравняване на дактилоскопични данни, предадени на централната система на Евродак от Исландия и Норвегия.

               (6)
                     КАТО ИМАТ ПРЕДВИД, че обработването на лични данни от определените правоприлагащи органи на участващите държави и от Европол за целите на предотвратяването, разкриването или разследването на терористични престъпления или на други тежки престъпления съгласно този протокол следва да се извършва съгласно стандарт за защита на личните данни по силата на националното право, който съответства на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета

                     3

               .

               (7)
                     КАТО ИМАТ ПРЕДВИД, че следва също така да се прилагат допълнителните условия, определени в Регламент (ЕС) № 603/2013 във връзка с обработването на лични данни от определените органи на участващите държави и от Европол за целите на предотвратяването, разкриването или разследването на терористични престъпления или на други тежки престъпления.

               (8)
                     КАТО ИМАТ ПРЕДВИД, че достъпът на определените органи на Исландия и Норвегия следва да бъде разрешен само при условие че сравняването с националните бази данни за дактилоскопични отпечатъци на запитващата държава и с автоматизираните системи за дактилоскопична идентификация на всички други участващи държави съгласно Решение 2008/615/ПВР на Съвета от 23 юни 2008 г. за укрепване на трансграничното сътрудничество, по-специално в борбата срещу тероризма и трансграничната престъпност
                  4
               , не води до установяване на самоличността на субекта на данни. Посоченото условие изисква от запитващата държава да извършва сравняване с технически достъпните автоматизирани системи за дактилоскопична идентификация на всички други участващи държави съгласно Решение 2008/615/ПВР, освен ако запитващата държава може да докаже, че са налице основателни причини да се счита, че това няма да доведе до установяване на самоличността на субекта на данни. Такива основателни причини са налице, когато в оперативен план или за целите на разследването конкретният случай не е свързан с определена участваща държава. Това условие налага предварително законодателно и техническо прилагане от страна на запитващата държава на Решение 2008/615/ПВР на Съвета в областта на дактилоскопичните данни, тъй като не се разрешава в Евродак да се прави търсене за целите на правоприлагането в случаите, в които първо не са предприети горепосочените стъпки.

               (9)
                     КАТО ИМАТ ПРЕДВИД, че преди да правят справки в Евродак, определените органи на Исландия и Норвегия следва също така, в случай че са изпълнени условията за посоченото сравняване, да правят справки във Визовата информационна система съгласно Решение 2008/633/ПВР на Съвета от 23 юни 2008 г. относно достъпа до Визовата информационна система (ВИС) за справки от оправомощени органи на държавите членки и от Европол с цел предотвратяване, разкриване и разследване на терористични действия и други тежки престъпления
                  5
               .

               (10)
                     КАТО ИМАТ ПРЕДВИД, че към всяко ново законодателство и всички нови актове или мерки относно достъпа до Евродак за целите на правоприлагането следва да се прилагат идентични механизми относно ново законодателство и нови актове или мерки, както е предвидено в Споразумението от 19 януари 2001 г., включително ролята на Смесения комитет,

               СЕ СПОРАЗУМЯХА ЗА СЛЕДНОТО:

               Член 1

               1.
                     Регламент (ЕС) № 603/2013 се прилага от Исландия във връзка със сравняването на дактилоскопични данни с дактилоскопичните данни, съхранявани в централната система на Евродак за целите на правоприлагането, както и в отношенията ѝ с Норвегия и с останалите участващи държави.

               2.
                     Регламент (ЕС) № 603/2013 се прилага от Норвегия във връзка със сравняването на дактилоскопични данни с дактилоскопичните данни, съхранявани в централната система на Евродак за целите на правоприлагането, както и в отношенията ѝ с Исландия и с останалите участващи държави.

               3.
                     Държавите — членки на Европейския съюз, с изключение на Дания, се смятат за участващи държави по смисъла на параграфи 1 и 2. Те прилагат към Исландия и Норвегия разпоредбите на Регламент (ЕС) № 603/2013, които са свързани с достъп за целите на правоприлагането.

               4.
                     Дания, Швейцария и Лихтенщайн се смятат за участващи държави по смисъла на параграфи 1 и 2, доколкото между тях и Европейския съюз се прилагат съответни споразумения, подобни на настоящото споразумение, които признават Исландия и Норвегия за участващи държави.

               Член 2

               1.
                     Настоящият протокол няма да влезе в сила, преди Исландия и Норвегия да изпълнят и приложат разпоредбите на Директива (ЕС) 2016/680 по отношение на обработването на лични данни от своите национални органи за целите, посочени в член 1, параграф 2 от Регламент (ЕС) № 603/2013.

               2.
                     В допълнение към параграф 1 условията, определени в Регламент (ЕС) № 603/2013 във връзка с обработването на лични данни, се прилагат към Исландия и Норвегия по отношение на обработването на лични данни от техните национални органи за целите, посочени в член 1, параграф 2 от Регламент (ЕС) № 603/2013.

               Член 3

               Разпоредбите на Споразумението от 19 януари 2001 г. относно ново законодателство и нови актове или мерки, включително свързаните със Съвместния комитет, се прилагат към всяко ново законодателство и всички нови актове или мерки, свързани с достъпа до Евродак за целите на правоприлагането.

               Член 4

               1.
                     Настоящият протокол се ратифицира или одобрява от страните. Инструментите за ратификация или одобрение се депозират при генералния секретар на Съвета на Европейския съюз, който действа в качеството на депозитар на настоящия протокол.

               2.
                     Настоящият протокол влиза в сила на първия ден от месеца, следващ деня, в който депозитарят уведоми страните, че инструментът за ратификация или одобрение на Европейския съюз и на поне една от другите страни е бил депозиран.

               3.
                     Настоящият протокол не се прилага към Исландия, преди Исландия да изпълни разпоредбите на глава 6 от Решение 2008/615/ПВР на Съвета и докато не приключат процедурите за оценка съгласно глава 4 от приложението към Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност
                  6
               , с оглед на дактилоскопичните данни във връзка с Исландия.

               4.
                     Настоящият протокол не се прилага към Норвегия, преди Норвегия да изпълни разпоредбите на глава 6 от Решение 2008/615/ПВР на Съвета и докато не приключат процедурите за оценка съгласно глава 4 от приложението към Решение 2008/616/ПВР на Съвета с оглед на дактилоскопичните данни във връзка с Норвегия.

               Член 5

               1.
                     Всяка от страните може да се оттегли от настоящия протокол, като изпрати писмена декларация до депозитаря. Тази декларация влиза в сила шест месеца след депозирането ѝ.

               2.
                     Действието на Протокола се прекратява, ако Европейският съюз или Исландия и Норвегия се оттеглят от него.

               3.
                     Действието на настоящия протокол се прекратява по отношение на Исландия, ако действието на Споразумението от 19 януари 2001 г. се прекрати по отношение на Исландия.

               4.
                     Действието на настоящия протокол се прекратява по отношение на Норвегия, ако действието на Споразумението от 19 януари 2001 г. се прекрати по отношение на Норвегия.

               5.
                     Оттеглянето от настоящия протокол на една от страните или спирането или прекратяването на действието му по отношение на една от страните няма да засегне Споразумението от 19 януари 2001 г.

               Член 6

               Настоящият протокол се съставя в един оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски, исландски и норвежки език, като всички текстове са еднакво автентични.

               Оригиналът се депозира при депозитаря, който прави заверено копие за всяка от страните.

               Съставено в Брюксел на […] година.

                     (1)

                        ОВ L 93, 3.4.2001 г., стр. 40.

                     (2)

                        OB L 180, 29.6.2013 г., стр. 1.

                     (3)

                        ОВ L 119, 4.5.2016 г., стр. 89.

                     (4)

                        ОВ L 210, 6.8.2008 г., стр. 1.

                     (5)

                        ОВ L 218, 13.8.2008 г., стр. 129.

                     (6)

                        ОВ L 210, 6.8.2008 г., стр. 12.


               ЕВРОПЕЙСКА КОМИСИЯ
            Брюксел, 13.12.2018
            COM(2018) 827 final
            2018/0420(NLE)
            Предложение за
            РЕШЕНИЕ НА СЪВЕТА
            относно подписването от името на Европейския съюз на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Регламент (ЕС) № 603/2013
                  1
               , с който се преработва Регламент № 2725/2000 от 11 декември 2000 г. за създаване на система Евродак за сравняване на дактилоскопични отпечатъци с оглед ефективното прилагане на Дъблинската конвенция, беше приет и влезе в сила на 19 юли 2013 г. Регламентът се прилага от 20 юли 2015 г.

               Регламент (ЕС) № 603/2013 разрешава, наред с другото, правоприлагащите органи да извършват справка в Евродак с цел предотвратяване, разкриване и разследване на терористични и други тежки престъпления. С него се цели да се предостави възможност на правоприлагащите органи да искат сравняване на дактилоскопични данни с данните, съхранявани в централната база данни на Евродак, когато се опитват да установят точната самоличност на лице, което е заподозряно в тероризъм или тежко престъпление, или да получат допълнителна информация за него.

               На 19 януари 2001 г. беше сключено Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Исландия или Норвегия (наричано по-нататък „Споразумението от 19 януари 2001 г.“)
                  2
               .

               Исландия и Норвегия прилагат свързаните с убежището елементи от Регламент (ЕС) № 603/2013 в съответствие със Споразумението от 19 януари 2001 г. Достъпът до Евродак за целите на правоприлагането обаче попада извън обхвата на посоченото споразумение.

               На заседание с представители на Комисията на 14 май 2014 г. Дания, Швейцария, Лихтенщайн, Норвегия и Исландия потвърдиха, че проявяват интерес към започването на преговори с Европейския съюз с цел включването им в обхвата на свързаните с правоприлагането разпоредби на Регламент (ЕС) № 603/2013 чрез международно споразумение.

               На 14 декември 2015 г. Съветът упълномощи Комисията да започне преговори относно споразумение между Европейския съюз, от една страна, и, наред с другото, Исландия и Новергия, от друга страна, относно реда и условията на участието на Исландия и Норвегия в процедурата за сравняване и предаване на данни за целите на правоприлагането, предвидена в глава VI от Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането.

               Преговорите бяха финализирани и беше парафирано споразумение под формата на протокол към Споразумението от 19 януари 2001 г. за разширяване на прилагането на Споразумението от 19 януари 2001 г. за целите на правоприлагането.

               Включването на Исландия и Норвегия в обхвата на свързаните с правоприлагането разпоредби на Регламент (ЕС) № 603/2013 ще даде възможност на правоприлагащите органи на Исландия и Норвегия да искат сравняване на дактилоскопични данни с данните, въведени от други участващи държави и съхранявани в базата данни на Евродак, когато се опитват да установят самоличността на лице, което е заподозряно в тежко престъпление или тероризъм, или да получат допълнителна информация за него или за пострадало лице. От друга страна, то ще позволи на правоприлагащите органи на всички други участващи държави, независимо дали са държави — членки на ЕС, или асоциирани държави, да искат сравняване на дактилоскопични данни с данните, въведени от Исландия и Норвегия и съхранявани в базата данни на Евродак, за същите цели.

               Целта на настоящия протокол е да се установят правно обвързващи права и задължения, за да се гарантира ефективното участие на Исландия и Норвегия в свързаните с правоприлагането елементи на Регламент (ЕС) № 603/2013. С Протокола се установява, че всички участващи държави, които имат достъп до Евродак, независимо дали са държави — членки на ЕС, асоциирани държави или Исландия и Норвегия, могат също така да получат достъп до данните на другите участващи държави за целите на правоприлагането.

               •Съгласуваност с действащите разпоредби в тази област на политиката

               Предложението е в съответствие с политиките на ЕС относно достъпа до базата данни на Евродак.

               •Съгласуваност с други политики на Съюза

               Предложението е в съответствие с политиките на ЕС в областта на свободата, сигурността и правосъдието.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение за решение на Съвета е член 87, параграф 2, буква а) и член 88, параграф 2, буква а) от Договора за функционирането на Европейския съюз (ДФЕС) във връзка с член 218, параграф 5 от ДФЕС.

               •Субсидиарност (при неизключителна компетентност)

               Споразумението от 19 януари 2001 г. е действащо международно споразумение, сключено от ЕС и Исландия и Норвегия. В съответствие с принципа на субсидиарност, посочен в член 5 от ДФЕС, целите на протокола към посоченото споразумение могат да бъдат постигнати единствено чрез предложение на Комисията на равнището на ЕС.

               •Пропорционалност

                  За да се подпомогне и засили полицейското сътрудничество между компетентните органи на държавите членки и тези на Норвегия и Исландия за целите на предотвратяването, разкриването или разследването на терористични или други тежки престъпления, е необходимо ЕС да се намеси, за да могат Норвегия и Исландия да участват в свързаните с правоприлагането аспекти на Евродак. Предложението е в съответствие с принципа на пропорционалност, тъй като не надхвърля необходимото за постигане на целите за ефективно участие на Исландия и Норвегия в свързаните с правоприлагането елементи на Регламент (ЕС) № 603/2013 относно Евродак.

               •Избор на инструмент

               По силата на член 218, параграф 5 от ДФЕС се изисква решение на Съвета за разрешаване на подписването на споразумението.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Във връзка със съдържанието и напредъка на преговорите бяха проведени консултации със Съвета (работна група „Убежище“). Европейският парламент (комисията LIBE) беше уведомен.

               4.ДРУГИ ЕЛЕМЕНТИ

               •Подробни разяснения на отделните разпоредби на предложението

                  Предложението се отнася до решение за разрешаване на подписването от името на Европейския съюз на Протокола между ЕС и Исландия и Норвегия. В ДФЕС е посочено, че Съветът приема предложение на Комисията за решение за упълномощаване на подписването и на сключването на международно споразумение.

                  С Протокола се определя прилагането на Регламент (ЕС) № 603/2013 спрямо Исландия и Норвегия във връзка с достъпа до Евродак за целите на правоприлагането. Протоколът дава възможност на определените правоприлагащи органи на другите участващи държави и Европол да искат сравняване на дактилоскопични данни с данните, предадени на централната система на Евродак от Исландия и Норвегия. Освен това той дава възможност на определените правоприлагащи органи на Исландия и Норвегия да искат сравняване на дактилоскопични данни с данните, предадени на централната система на Евродак от другите участващи държави.

                  С Протокола се гарантира, че към обработването на лични данни от органите на Исландия и Норвегия и държавите членки съгласно Протокола се прилага настоящото равнище на ЕС на защита на личните данни. При такова обработване на лични данни следва да се зачитат стандартите за защита на личните данни, установени в националното право, които съответстват на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета.

                  Съгласно Протокола достъпът на Исландия и Норвегия до Евродак за целите на правоприлагането зависи от предварително законодателно и техническо прилагане на Решение 2008/615/ПВР във връзка с дактилоскопичните данни.

                  Протоколът предвижда, че предвидените в Споразумението от 19 януари 2001 г. механизми относно измененията следва да се прилагат към всички изменения относно достъпа до Евродак за целите на правоприлагането.

               2018/0420 (NLE)

               Предложение за

               РЕШЕНИЕ НА СЪВЕТА

               относно подписването от името на Европейския съюз на протокол между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 87, параграф 2, буква а) и член 88, параграф 2, буква а) във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)На 14 декември 2015 г. Съветът упълномощи Комисията да започне преговори с Исландия и Новергия относно реда и условията на участието на Исландия и Норвегия в сравняването и предаването на данни за целите на правоприлагането, предвидена в глава VI от Регламент (ЕС) № 603/2013 на Европейския парламент и на Съвета
                  3
               .

               (2)Преговорите приключиха и на 21 декември 2017 г. беше парафиран Протоколът към Споразумението от 19 януари 2001 г. между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Исландия или Норвегия

               (3)Този протокол следва да бъде подписан от името на Европейския съюз, при условие че бъде сключен на по-късна дата.

               (4)В съответствие с член 3 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.

               (5)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               Подписването на Протокола между Европейския съюз, Република Исландия и Кралство Норвегия към Споразумението между Европейската общност и Република Исландия и Кралство Норвегия относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Исландия или Норвегия, във връзка с достъпа до Евродак за целите на правоприлагането се одобрява от името на Европейския съюз, при условие че този протокол бъде сключен.

               Член 2

               Генералният секретариат на Съвета изготвя акта за предоставяне на пълномощия за подписване на протокола, при условие че той бъде сключен, на лицето или лицата, посочени от преговарящия по протокола.

               Член 3

               Настоящото решение влиза в сила на деня след деня на публикуването му в Официален вестник на Европейския съюз.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (преработен текст) (ОВ L 180, 29.6.2013 г., стр. 1).

                     (2)

                        ОВ L 93, 3.4.2001 г., стр. 40.

                     (3)

                        Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането (OВ L 180, 29.6.2013 г., стр. 1).


               ЕВРОПЕЙСКА КОМИСИЯ
            Брюксел, 7.1.2019
            COM(2018) 862 final
            2018/0437(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз на шестдесет и втората сесия на Комисията за упойващите вещества по отношение на списъците с вещества по Единната конвенция по упойващите вещества от 1961 г., изменена с Протокола от 1972 г., и Конвенцията за психотропните вещества от 1971 г.

               ОБЯСНИТЕЛЕН МЕМОРАНДУМ

               1.ПРЕДМЕТ НА ПРЕДЛОЖЕНИЕТО

               Настоящото предложение се отнася до решението за установяване на позицията, която трябва да се заеме от името на Европейския съюз на 62-рата сесия на Комисията за упойващите вещества относно списъците с вещества по Единната конвенция на ООН по упойващите вещества от 1961 г., изменена с Протокола от 1972 г., и Конвенцията на ООН за психотропните вещества от 1971 г.

               2.КОНТЕКСТ НА ПРЕДЛОЖЕНИЕТО

               2.1. Единна конвенция на ООН по упойващите вещества от 1961 г., изменена с Протокола от 1972 г., и Конвенцията на ООН за психотропните вещества от 1971 г.

               Целта на Единната конвенция на Организацията на обединените нации (ООН) по упойващите вещества от 1961 г., изменена с Протокола от 1972 г. („Конвенцията по упойващите вещества“)
                  1
               , е борбата със злоупотребата с наркотични вещества чрез координирани действия на международно равнище. Съществуват две съвместно функциониращи форми на намеса и контрол. На първо място, стремеж към ограничаване на притежаването, употребата, търговията, разпространението, вноса, износа, произвеждането и производството на наркотици изключително до използването им за медицински и научни цели. На второ място, борба с трафика на наркотици чрез международно сътрудничество за възпиране и обезкуражаване на трафикантите на наркотици.

               С Конвенцията на ООН за психотропните вещества от 1971 г. („Конвенцията за психотропните вещества“)
                  2
                се въвежда международна система за контрол на психотропните вещества. Тя представлява отговор на разнообразяването и разширяването на спектъра на наркотиците, с които се злоупотребява, и с нея се въвежда контрол върху редица синтетични наркотици в зависимост от техния потенциал да доведат до злоупотреби, от една страна, и терапевтичната им стойност, от друга страна.

               Всички държави — членки на ЕС, са страни по Конвенцията по упойващите вещества и Конвенцията за психотропните вещества. Съюзът не е страна по конвенциите.

               2.2.Комисия за упойващите вещества

               Комисията за упойващите вещества (CND) е комисия към Икономическия и социален съвет на ООН (ECOSOC) и нейните функции и правомощия са, inter alia, изложени в Конвенцията по упойващите вещества и в Конвенцията за психотропните вещества. Тя се състои от 53 държави — членки на ООН, избрани от ECOSOC. Понастоящем 11 държави членки са членове на CND с право на глас
                  3
               . Съюзът има статут на наблюдател в CND.

               2.3.Предвиден акт на Комисията за упойващите вещества

               Комисията за упойващите вещества редовно изменя списъка на веществата, който е приложен към Конвенцията по упойващите вещества и Конвенцията за психотропните вещества, въз основа на препоръки на Световната здравна организация (СЗО), която се ползва от съветите на експертната комисия по наркозависимостите.

               На 7 декември 2018 г. СЗО изпрати препоръка до генералния секретар на ООН
                  4
                10 от веществата, които са били подложени на критичен преглед от експертната комисия по наркозависимостите на СЗО, да бъдат добавени към списъците, приложени към конвенциите. По отношение на другите вещества, подложени на преглед от експертната комисия по наркозависимостите на СЗО, не бяха направени препоръки за включване в списъците.

               По време на своята шестдесет и втора сесия, която ще се състои във Виена от 18 до 22 март 2019 г., Комисията за упойващите вещества ще приеме решения относно включването на тези 10 вещества съответно по силата на Конвенцията по упойващите вещества и на Конвенцията за психотропните вещества.

               3.ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА

               Промените в списъците на Конвенцията по упойващите вещества и на Конвенцията за психотропните вещества имат преки последици върху приложното поле на правото на Съюза в областта на контрола на наркотиците за всички държави членки. Член 1, параграф 1 от Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици
                  5
                гласи, че по смисъла на рамковото решение „наркотици“ означава вещество, обхванато от Конвенцията по упойващите вещества или Конвенцията за психотропните вещества, както и всяко от веществата, включени в списъка в приложението към Рамковото решение. Следователно Рамково решение 2004/757/ПВР на Съвета се прилага по отношение на веществата, изброени в списъците на Конвенцията по упойващите вещества и на Конвенцията за психотропните вещества. Ето защо всяка промяна в списъците, приложени към тези конвенции, засяга пряко общите правила на ЕС и променя техния обхват в съответствие с член 3, параграф 2 от ДФЕС. Това е така, независимо дали въпросното вещество вече е поставено под контрол в целия ЕС на основание на Решение 2005/387/ПВР на Съвета
                  6
               .

               От 10-те вещества, които бяха обект на критичен преглед от експертната комисия по наркозависимостите на СЗО, и чието включване се препоръчва, само четири вещества: ADB-CHMINACA
                  7
               , CUMYL-4CN-BINACA
                  8
               , метоскиацетилфентанил и циклопропилфентанил
                  9
               , вече са предмет на мерки за контрол на територията на целия Съюз. Останалите вещества все още не са обект на контрол на територията на целия Съюз.

               В проектопредложението за обща позиция на ЕС на Комисията се предлага подкрепа за препоръките на СЗО, тъй като те са в съответствие с настоящото състояние на научното познание. Що се отнася до новите психоактивни вещества, добавянето на веществата към списъците на двете конвенции се подкрепя и от информацията, която е налична в европейската база данни за нови видове наркотици на Европейския център за мониторинг на наркотиците и наркоманиите (ЕЦМНН).

               Необходимо е държавите членки да се подготвят за заседанието на Комисията за упойващите вещества, когато то бъде свикано да вземе решение относно списъците с вещества, като за целта постигнат обща позиция в Съвета. Поради ограниченията, произтичащи от статута на Съюза като наблюдател, тази позиция следва да бъде изразена от държавите членки, които понастоящем са членове на Комисията за упойващите вещества, действащи съвместно в интерес на Съюза в рамките на тази комисия. Съюзът, който не е страна по Конвенцията по упойващите вещества и Конвенцията за психотропните вещества, няма правото да гласува в Комисията за упойващите вещества.

               За тази цел Комисията предлага да се заеме обща позиция от името на Европейския съюз на шестдесет и втората сесия на Комисията за упойващите вещества относно списъците с вещества по Конвенцията по упойващите вещества и Конвенцията за психотропните вещества. Това е третият път, когато Комисията представя подобно проектопредложение за обща позиция на ЕС, след приетите за заседанието на Комисията за упойващите вещества през март 2017 г. и 2018 г.
                  10
               . Съветът прие общите позиции
                  11
                и благодарение на това на предишните заседания на Комисията за упойващите вещества ЕС успя да изрази единодушие по отношение на списъците с вещества на международно равнище, тъй като държавите членки, участващи в Комисията за упойващите вещества, гласуваха в подкрепа на списъците с вещества в съответствие с приетата обща позиция.

               4.ПРАВНО ОСНОВАНИЕ

               4.1.Процесуалноправно основание

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на въпросния орган, или страна по въпросното споразумение. По смисъла на този член Комисията за упойващите вещества е „орган, създаден със споразумение“, като се има предвид, че тя е орган, на който са възложени специфични задачи съгласно Конвенцията по упойващите вещества и Конвенцията за психотропните вещества.

               Понятието „актове с правно действие“ включва актове с правно действие по силата на нормите на международното право, чрез които се урежда съответният орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  12
               .

               Решенията на Комисията за упойващите вещества по отношение на съставянето на списъци с вещества представляват „актове с правно действие“ по смисъла на член 218, параграф 9 от ДФЕС. В съответствие с Конвенцията по упойващите вещества и Конвенцията за психотропните вещества решенията на Комисията за упойващите вещества автоматично стават правнообвързващи, освен ако някоя от страните не поиска от ECOSOC да преразгледа решението в рамките на предвидения срок
                  13
               . Решенията на ECOSOC по въпроса са окончателни. Решенията на Комисията за упойващите вещества по отношение на съставянето на списъци с вещества също така имат правно действие в правния ред на ЕС по силата на правото на Съюза, и по-конкретно на Рамково решение 2004/757/ПВР на Съвета. Промените в списъците на Конвенцията по упойващите вещества и Конвенцията за психотропните вещества имат преки последици върху приложното поле на този правен инструмент на ЕС.

               4.2.Материалноправно основание

               Основната цел и съдържанието на предвидения акт са свързани с незаконния трафик на наркотици.

               Поради това материалноправното основание на предложеното решение е член 83, параграф 1 от Договора за функционирането на Европейския съюз (ДФЕС), в който незаконният трафик на наркотици се определя като престъпност с особено трансгранично измерение, а Европейският парламент и Съветът се оправомощават да установят минимални правила относно определянето на престъпленията и на санкциите в областта на незаконния трафик на наркотици.

               4.3.Променлива геометрия

               В съответствие с член 10, параграф 4 от Протокол № 36 относно преходните разпоредби, приложен към Договорите, Обединеното кралство нотифицира, че не приема пълните правомощия на Комисията и на Съда по отношение на актове в областта на полицейското и съдебното сътрудничество по наказателноправни въпроси, които са приети преди влизането в сила на Договора от Лисабон. В резултат на това Рамково решение 2004/757/ПВР на Съвета и Решение 2005/387/ПВР на Съвета са престанали да се прилагат за Обединеното кралство, считано от 1 декември 2014 г.
                  14
               .

               Тъй като решенията на Комисията за упойващите вещества по отношение на съставянето на списъци с вещества не засягат общите правила в областта на незаконния трафик на наркотици, с които Обединеното кралство е обвързано, то не участва в приемането на решение на Съвета за установяване на позицията, която трябва да се заеме от името на Съюза при приемането на такива решения.

               Дания е обвързана от Рамково решение 2004/757/ПВР, приложимо до 22 ноември 2018 г., в чийто член 1 се заявява, че „наркотици“ означава веществата, обхванати от Конвенцията за упойващите вещества или Конвенцията за психотропните вещества.

               Тъй като решенията на Комисията за упойващите вещества по отношение на съставянето на списъци с вещества засягат общите правила в областта на незаконния трафик на наркотици, с които Дания е обвързана, тя участва в приемането на решение на Съвета за установяване на позицията, която трябва да се заеме от името на Съюза при приемането на такива решения.

               4.4.Заключение

               Правното основание за настоящото предложение е член 83, параграф 1 във връзка с член 218, параграф 9 от Договора за функционирането на Европейския съюз (ДФЕС).

               5.ОТРАЖЕНИЕ ВЪРХУ БЮДЖЕТА

               Няма отражение върху бюджета.

               2018/0437 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз на шестдесет и втората сесия на Комисията за упойващите вещества по отношение на списъците с вещества по Единната конвенция по упойващите вещества от 1961 г., изменена с Протокола от 1972 г., и Конвенцията за психотропните вещества от 1971 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 83, параграф 1 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Единната конвенция на Организацията на обединените нации (ООН) по упойващите вещества от 1961 г. („Конвенцията по упойващите вещества“), изменена с Протокола от 1972 г.
                  15
               , влезе в сила на 8 август 1975 г.

               (2)Съгласно член 3 от Конвенцията по упойващите вещества Комисията за упойващите вещества може да вземе решение за добавяне на вещества към списъците от тази конвенция. Тя може да внася промени в списъците единствено в съответствие с препоръките на Световната здравна организация (СЗО), но може също така да реши да не направи промените, препоръчани от СЗО.

               (3)Конвенцията на ООН за психотропните вещества от 1971 г. („Конвенцията за психотропните вещества“)
                  16
                влезе в сила на 16 август 1976 г.

               (4)Съгласно член 2 от Конвенцията за психотропните вещества Комисията за упойващите вещества може да вземе решение за добавяне или изваждане на вещества от списъците на тази конвенция въз основа на препоръките на СЗО. Тя разполага с широки дискреционни правомощия да взема предвид икономическите, социалните, правните, административните или други фактори, но не може да действа произволно.

               (5)Промените в списъците и на двете конвенции имат преки последици върху приложното поле на правото на Съюза в областта на контрола на наркотиците. Рамково решение 2004/757/ПВР на Съвета
                  17
                се прилага по отношение на веществата, изброени в списъците на Конвенцията по упойващите вещества и на Конвенцията за психотропните вещества. Ето защо всяка промяна в списъците, приложени към тези конвенции, засяга пряко общите правила на Съюза и променя техния обхват в съответствие с член 3, параграф 2 от Договора за функционирането на Европейския съюз (ДФЕС).

               (6)По време на своята шестдесет и втора сесия, която ще се състои от 18 до 22 март 2019 г. във Виена, Комисията за упойващите вещества трябва да вземе решения относно добавянето на 10 нови вещества в списъците към конвенциите.

               (7)Съюзът не е страна по съответните конвенции на ООН. Той има статут на наблюдател в Комисията за упойващите вещества, в която понастоящем единадесет от неговите държави членки са членове с право на глас. Поради това е необходимо Съветът да оправомощи държавите членки да изразят позицията на Съюза относно списъците с вещества по Конвенцията по упойващите вещества и Конвенцията за психотропните вещества, като се има предвид, че решенията относно добавянето на нови вещества в списъците на конвенциите попадат в обхвата на изключителната компетентност на Съюза.

               (8)СЗО изпрати препоръка за добавяне на пет нови вещества в списък I на Конвенцията по упойващите вещества и на пет нови вещества в списък II към Конвенцията за психотропните вещества
                  18
               .

               (9)Според оценката на експертната комисия по наркозависимостите на СЗО („експертната комисия“) ADB-FUBINACA (химично наименование: N-(1-амино-3,3-диметил-1-оксобутан-2-ил)-1-(4-флуоробензил)-1H-индазол-3-карбоксамид) е синтетичен агонист на канабиноидните рецептори, който има въздействие, сходно с това на тетрахидроканабинола (THC), на който се дължи основното психоактивно въздействие на канабиса. Веществото ADB-FUBINACA няма терапевтично приложение, нито е получило разрешение за пускане на пазара като лекарствен продукт. Налице са достатъчно доказателства, че с ADB-FUBINACA се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва веществото ADB-FUBINACA да бъде включено в списък II на Конвенцията за психотропните вещества.

               (10)ADB-FUBINACA се следи от Европейския център за мониторинг на наркотиците и наркоманиите (ЕЦМНН) като ново психоактивно вещество съгласно Регламент (ЕО) № 1920/2006 на Европейския парламент и на Съвета
                  19
               . Веществото ADB-FUBINACA е открито в 19 държави членки и се контролира най-малко в десет държави членки. То се свързва с най-малко два смъртни случая и четири остри отравяния и е обект на сигнал, подаден към системата на Европейския съюз за ранно предупреждение в областта на общественото здраве.

               (11)Ето защо държавите членки следва да заемат позицията веществото ADB-FUBINACA да бъде добавено в списък II на Конвенцията за психотропните вещества.

               (12)Съгласно оценката на експертната комисия FUB-AMB (наричано също MMB-FUBINACA или AMB-FUBINACA; химично наименование: метил (2S)-2-[[1-[(4-флуорофенил)метил]индазол-3-карбонил]амино]-3-метилбутаноат; метил-2-(1-(4-флуоробензил)-1H-индазол-3-карбоксамид)-3-метилбутаноат) е синтетичен агонист на канабиноидните рецептори, който притежава въздействие, сходно с това на THC, на който се дължи основното психоактивно въздействие на канабиса. Веществото FUB-AMB няма терапевтично приложение, нито е получило разрешение за пускане на пазара като лекарствен продукт. Налице са достатъчно доказателства, че с FUB-AMB се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва веществото FUB-AMB да бъде включено в списък II на Конвенцията за психотропните вещества.

               (13)FUB-AMB се следи от Европейския център за мониторинг на наркотиците и наркоманиите като ново психоактивно вещество съгласно Регламент (ЕО) № 1920/2006. Веществото FUB-AMB е открито в 23 държави членки и се контролира най-малко в четири държави членки. То се свързва с най-малко два смъртни случая и четири остри отравяния.

               (14)Ето защо държавите членки следва да заемат позицията FUB-AMB да бъде добавено в списък II на Конвенцията за психотропните вещества.

               (15)Съгласно оценката на експертната комисия веществото ADB-CHMINACA (химично наименование: N-[(2S)-1-амино-3,3-диметил-1-оксобутан-2-ил]-1-(циклохексилметил)индазол-3-карбоксамид; N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид) е синтетичен агонист на канабиноидните рецептори, който притежава въздействие, сходно с това на THC, на който се дължи основното психоактивно въздействие на канабиса. Веществото ADB-CHMINACA няма терапевтично приложение, нито е получило разрешение за пускане на пазара като лекарствен продукт. Налице са достатъчно доказателства, че с ADB-CHMINACA се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва веществото ADB-CHMINACA да бъде включено в списък II на Конвенцията за психотропните вещества.

               (16)Веществото ADB-CHMINACA вече е било обект на мерки за контрол на равнището на Съюза с Решение за изпълнение (ЕС) 2018/747 на Съвета
                  20
               .

               (17)Ето защо държавите членки следва да заемат позицията веществото ADB-CHMINACA да бъде добавено в списък II на Конвенцията за психотропните вещества.

               (18)Съгласно оценката на експертната комисия веществото CUMYL-4CN-BINACA (химично наименование: 1-(4-цианобутил)-N-(1-метил-1-фенилетил)-1H-индазол-3-карбоксамид) е синтетичен агонист на канабиноидните рецептори, който притежава въздействие, сходно с това на THC, на който се дължи основното психоактивно въздействие на канабиса. Веществото CUMYL-4CN-BINACA няма терапевтично приложение, нито е получило разрешение за пускане на пазара като лекарствен продукт. Налице са достатъчно доказателства, че с CUMYL-4CN-BINACA се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва CUMYL-4CN-BINACA да бъде включено в списък II на Конвенцията за психотропните вещества.

               (19)Веществото CUMYL-4CN-BINACA вече е било обект на мерки за контрол на равнището на Съюза с Решение за изпълнение (ЕС) 2018/748 на Съвета
                  21
               .

               (20)Ето защо държавите членки следва да заемат позицията CUMYL-4CN-BINACA да бъде добавено в списък II на Конвенцията за психотропните вещества.

               (21)Съгласно оценката на експертната комисия веществото циклопропилфентанил (химично наименование: N-фенил-N-[1-(2-фенилетил)пиперидин-4-ил]циклопропанкарбоксамид) е синтетичен опиоид и е подобен в структурно отношение на фентанил, който е контролирано вещество, широко използвано в медицината за обща анестезия по време на операции и за овладяване на болката. За циклопропилфентанил не е регистрирана терапевтична употреба, а използването му е довело до смъртни случаи. Налице са достатъчно доказателства, че с циклопропилфентанил се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва циклопропилфентанил да бъде включен в списък I на Конвенцията по упойващите вещества.

               (22)Веществото циклопропилфентанил вече е било обект на мерки за контрол на равнището на Съюза с Решение за изпълнение (ЕС) 2018/1463 на Съвета
                  22
               .

               (23)Ето защо държавите членки следва да заемат позицията циклопропилфентанил да бъде добавен в списък I на Конвенцията по упойващите вещества.

               (24)Съгласно оценката на експертната комисия веществото метоксиацетилфентанил (химично наименование: 2-метокси-N-(1-фенилпиперидин-4-ил)-N-фенилацетамид) е синтетичен опиоид и е подобен в структурно отношение на фентанил, който е контролирано вещество, широко използвано в медицината за обща анестезия по време на операции и за овладяване на болката. За метоксиацетилфентанил не е регистрирана терапевтична употреба, а използването му е довело до смъртни случаи. Налице са достатъчно доказателства, че с метоксиацетилфентанил се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва метоксиацетилфентанил да бъде включен в списък I на Конвенцията по упойващите вещества.

               (25)Веществото метоксиацетилфентанил вече е било обект на мерки за контрол на равнището на Съюза с Решение за изпълнение (ЕС) 2018/1463 на Съвета.

               (26)Ето защо държавите членки следва да заемат позицията метоксиацетилфентанилът да бъде добавен в списък I на Конвенцията по упойващите вещества.

               (27)Съгласно оценката на експертната комисия орто-флуорофентанил (химично наименование: N-(2-флуорофенил)-N-[1-(2-фенилетил)-4-пиперидинил]-пропанамид) е синтетичен опиоид и е подобен в структурно отношение на фентанил, който е контролирано вещество, широко използвано в медицината за обща анестезия по време на операции и за овладяване на болката. За орто-флуорофентанил не е регистрирана терапевтична употреба, а използването му е довело до смъртни случаи. Налице са достатъчно доказателства, че с орто-флуорофентанил се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва орто-флуорофентанил да бъде включен в списък I на Конвенцията по упойващите вещества.

               (28)Орто-флуорофентанил се следи от Европейския център за мониторинг на наркотиците и наркоманиите като ново психоактивно вещество съгласно Регламент (ЕО) № 1920/2006. Веществото орто-флуорофентанил е открито в пет държави членки и се контролира най-малко в четири държави членки. То се свързва с най-малко четири смъртни случая и две остри отравяния.

               (29)Ето защо държавите членки следва да заемат позицията орто-флуорофентанил да бъде добавен в списък I на Конвенцията по упойващите вещества.

               (30)Съгласно оценката на експертната комисия p-флуоробутирилфентанил (познат също като 4-флуоробутирфентанил или 4F-BF; химично наименование: N-(4-флуорофенил)-N-[1-(2-фенилетил)пиперидин-4-ил]бутанамид) е синтетичен опиоид и е подобен в структурно отношение на фентанил, който е контролирано вещество, широко използвано в медицината за обща анестезия по време на операции и за овладяване на болката. p-флуоробутирилфентанил може да се преобразува в своя изомер p-флуороизобутирилфентанил, който е включен в списък I на Конвенцията по упойващите вещества. За p-флуоробутирилфентанил не е регистрирана терапевтична употреба, а използването му е довело до смъртни случаи. Налице са достатъчно доказателства, че с p-флуоробутирилфентанил се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва p-флуоробутирилфентанил да бъде включен в списък I на Конвенцията по упойващите вещества.

               (31)p-флуоробутирилфентанил се следи от Европейския център за мониторинг на наркотиците и наркоманиите като ново психоактивно вещество съгласно Регламент (ЕО) № 1920/2006 (под името 4-флуоробутирфентанил/ 4F-BF). Веществото p-флуоробутирилфентанил е открито в седем държави членки и се контролира в най-малко седем държави членки. Продава се свободно на пазара. То се свързва се с най-малко три смъртни случая.

               (32)Ето защо държавите членки следва да заемат позицията p-флуоробутирилфентанил да се добави в списък I на Конвенцията по упойващите вещества.

               (33)Съгласно оценката на експертната комисия веществото p-метоксибутирилфентанил (химично наименование: N-(4-метоксифенил)-N-[1-(2-фенилетил)пиперидин-4-ил]бутанамид) е синтетичен опиоид и е подобен в структурно отношение на фентанил, който е контролирано вещество, широко използвано в медицината за обща анестезия по време на операции и за овладяване на болката. За p-метоксибутирилфентанил не е регистрирана терапевтична употреба, а използването му е довело до смъртни случаи. Налице са достатъчно доказателства, че с p-метоксибутирилфентанил се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва p-метоксибутирилфентанил да бъде включен в списък I на Конвенцията по упойващите вещества.

               (34)p-метоксибутирилфентанил се следи от Европейския център за мониторинг на наркотиците и наркоманиите като ново психоактивно вещество съгласно Регламент (ЕО) № 1920/2006 (под името „4-метоксибутирфентанил“ / „4MeO-BF“). Веществото p-метоксибутирилфентанил е открито в две държави членки и се контролира в най-малко четири държави членки. Продава се свободно на пазара. То се свързва с най-малко два смъртни случая.

               (35)Ето защо държавите членки следва да заемат позицията p-метоксибутирилфентанил да се добави в списък I на Конвенцията по упойващите вещества.

               (36)Съгласно оценката на експертната комисия веществото N-етилнорпентилон (химично наименование: 1-(2H-1,3-бензодиоксол-5-ил)-2-(етиламино)пентан-1-он) е синтетичен катинон. Веществото N-етилнорпентилон няма терапевтично приложение, нито е получило разрешение за пускане на пазара като лекарствен продукт. При изземване се установява, че N-етилнорпентилон е наличен под формата на прах, кристали, капсули и таблети. Съществуват свидетелства, че това вещество се продава като „екстази“/MDMA
                  23
               . Налице са достатъчно доказателства, че с N-етилнорпентилон се злоупотребява или е вероятно да се злоупотребява и че може да представлява проблем за общественото здраве и социален проблем, което дава основания за поставянето на веществото под международен контрол. Поради това СЗО препоръчва N-етилнорпентилон да бъде включен в списък II на Конвенцията за психотропните вещества.

               (37)N-етилнорпентилон се следи от Европейския център за мониторинг на наркотиците и наркоманиите като ново психоактивно вещество съгласно Регламент (ЕО) № 1920/2006 (под името „ефилон“). Веществото N-етилнорпентилон е открито в 24 държави членки и се контролира най-малко в шест държави членки. Веществото се продава се свободно на пазара, както и под формата на смеси с MDMA, кокаин и кетамин. То се свързва с най-малко седем смъртни случая и седем остри отравяния.

               (38)Ето защо държавите членки следва да заемат позицията N-етилнорпентилон да бъде добавен в списък II на Конвенцията за психотропните вещества.

               (39)Уместно е да се установи позицията, която трябва да се заеме от името на Съюза в Комисията за упойващите вещества, тъй като решенията за включване в различните списъци по отношение на 10-те вещества могат да окажат решаващо въздействие върху съдържанието на правото на Съюза, а именно върху Рамково решение 2004/757/ПВР.

               (40)Позицията трябва да бъде изразена от държавите членки, които са членове на Комисията за упойващите вещества, като те действат съвместно.

               (41)Дания е обвързана от Рамково решение 2004/757/ПВР и поради това участва в приемането и прилагането на настоящото решение.

               (42)Ирландия е обвързана от измененото Рамково решение 2004/757/ПВР и поради това участва в приемането и прилагането на настоящото решение.

               (43)Обединеното кралство не е обвързано от измененото Рамково решение 2004/757/ПВР и поради това не участва в приемането на настоящото решение и не е обвързано от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза по време на шестдесет и втората сесия на Комисията за упойващите вещества в периода от 18 до 22 март 2019 г. — когато този орган ще има за задача да приеме решения относно добавянето на вещества към списъците на Единната конвенция на Организацията на обединените нации по упойващите вещества от 1961 г., изменена с Протокола от 1972 г., и Конвенцията на Организацията на обединените нации за психотропните вещества от 1971 г. — е изложена в приложението към настоящото решение.

               Член 2

               Позицията, посочена в член 1, се изразява от държавите членки, които са членове на Комисията по упойващите вещества, като те действат съвместно.

               Член 3

               Адресати на настоящото решение са държавите членки в съответствие с Договорите.

               Съставено в Брюксел на […] година.

                     За Съвета

                     Председател

                     (1)

                        Сборник договори на ООН, том 978, № 14152.

                     (2)

                        Сборник договори на ООН, том 1019, № 14956.

                     (3)

                        Австрия, Белгия, Германия, Испания, Италия, Нидерландия, Словакия, Унгария, Франция, Хърватия, Чешката република.

                     (4)

                        Устно изявление по време на подновената 61-ва сесия на Комисията за упойващите вещества на 7 декември 2018 г.

                     (5)

                        ОВ L 335, 11.11.2004 г., стр. 8, изменено с Директива (ЕС) 2017/2103 на Европейския парламент и на Съвета от 15 ноември 2017 г. за изменение на Рамково решение 2004/757/ПВР на Съвета с цел включване на нови психоактивни вещества в определението за „наркотици“ и за отмяна на Решение 2005/387/ПВР на Съвета, ОВ L 305, 21.11.2017 г., стр. 12.

                     (6)

                        Решение 2005/387/ПВР на Съвета бе отменено на 23 ноември 2018 г. с Директива (ЕС) 2017/2103. Всички вещества, които са обект на контролни мерки и наказателни санкции съгласно Решение 2005/387/ПВР на Съвета до датата на приемане на Директива (ЕС) 2017/2103, са били включени в приложението към посочената директива, което се трансформира в приложение към измененото Рамково решение 2004/757/ПВР на Съвета. Веществата, които са били обект на контролни мерки и наказателни санкции съгласно Решение 2005/387/ПВР на Съвета между ноември 2017 г., когато е прието новото законодателство, и 23 ноември 2018 г., ще бъдат добавени към приложението към Рамковото решение посредством делегиран акт, който понастоящем е обект на контрол от страна на Европейския парламент и на Съвета (C (2018) 8460).

                     (7)

                        Решение за изпълнение (ЕС) 2018/747 на Съвета от 14 май 2018 г. за въвеждане на мерки за контрол по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (ADB-CHMINACA), OВ L 125, 22.5.2018 г., стp. 8.

                     (8)

                        Решение за изпълнение (ЕС) 2018/748 на Съвета от 14 май 2018 г. за въвеждане на мерки за контрол по отношение на новото психоактивно вещество 1-(4-цианобутил)-N-(2-фенилпропан-2-ил)-1H-индазол-3-карбоксамид (CUMYL-4CN-BINACA), OВ L 125, 22.5.2018 г., стp. 10.

                     (9)

                        Решение за изпълнение (ЕС) 2018/1463 на Съвета от 28 септември 2018 г. за въвеждане на мерки за контрол по отношение на новите психоактивни вещества N-фенил-N-[1-(2-фенилетил)пиперидин-4-ил]циклопропанкарбоксамид (циклопропилфентанил) и 2-метокси-N-фенил-N-[1-(2-фенилетил)пиперидин-4-ил] ацетамид (метоксиацетилфентанил), OВ L 245, 1.10.2018 г., стp. 9.

                     (10)

                        COM(2017) 72 final и COM(2018) 31 final.

                     (11)

                        Приети съответно на 7 март 2017 г. и 27 февруари 2018 г. от Съвета по общи въпроси.

                     (12)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (13)

                        Член 3, параграф 7 от Конвенцията по упойващите вещества; Член 2, параграф 7 от Конвенцията за психотропните вещества.

                     (14)

                        Вж. точка 29 от Списъка на актовете на Съюза, приети преди влизането в сила на Договора от Лисабон в областта на полицейското сътрудничество и съдебното сътрудничество по наказателноправни въпроси, които спират да се прилагат към Обединеното кралство от 1 декември 2014 г. съгласно член 10, параграф 4, второ изречение от Протокол № 36 относно преходните разпоредби (ОВ C 430, 1.12.2014 г., стр. 17).

                     (15)

                        Сборник договори на ООН, том 978, № 14152.

                     (16)

                        Сборник договори на ООН, том 1019, № 14956.

                     (17)

                        Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици (ОВ L 335, 11.11.2004 г., стр. 8).

                     (18)

                        Устно изявление по време на подновената 61-ва сесия на Комисията за упойващите вещества на 7 декември 2018 г.

                     (19)

                        Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (преработен) (OB L 376, 27.12.2006 г., стр. 1).

                     (20)

                        Решение за изпълнение (ЕС) 2018/747 на Съвета от 14 май 2018 г. за въвеждане на мерки за контрол по отношение на новото психоактивно вещество N-(1-амино-3,3-диметил-1-оксобутан-2-ил)-1-(циклохексилметил)-1H-индазол-3-карбоксамид (ADB-CHMINACA) (OВ L 125, 22.5.2018 г., стp. 8).

                     (21)

                        Решение за изпълнение (ЕС) 2018/748 на Съвета от 14 май 2018 г. за въвеждане на мерки за контрол по отношение на новото психоактивно вещество 1-(4-цианобутил)-N-(2-фенилпропан-2-ил)-1H-индазол-3-карбоксамид (CUMYL-4CN-BINACA) (OВ L 125, 22.5.2018 г., стp. 10).

                     (22)

                        Решение за изпълнение (ЕС) 2018/1463 на Съвета от 28 септември 2018 г. за въвеждане на мерки за контрол по отношение на новите психоактивни вещества N-фенил-N-[1-(2-фенилетил)пиперидин-4-ил]циклопропанкарбоксамид (циклопропилфентанил) и 2-метокси-N-фенил-N-[1-(2-фенилетил)пиперидин-4-ил] ацетамид (метоксиацетилфентанил), OВ L 245, 1.10.2018 г., стp. 9.

                     (23)

                        „MDMA“ означава 3,4-метилендиоксиметамфетамин, познат като „екстази“.

    ---documentbreak---

               ЕВРОПЕЙСКА КОМИСИЯ
            Брюксел, 7.1.2019
            COM(2018) 862 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз на шестдесет и втората сесия на Комисията за упойващите вещества по отношение на списъците с вещества по Единната конвенция по упойващите вещества от 1961 г., изменена с Протокола от 1972 г., и Конвенцията за психотропните вещества от 1971 г.

               ПРИЛОЖЕНИЕ

               Позицията по отношение на промените в приложното поле на контрола на вещества, която трябва да се заеме от държавите членки — членове на Комисията за упойващите вещества, действащи съвместно в интерес на Съюза, по време на шестдесет и втората сесия на тази комисия от 18 до 22 март 2019 г., е следната:

               (1)Веществото ADB-FUBINACA да бъде включено в списък II на Конвенцията за психотропните вещества.

               (2)Веществото FUB-AMB да бъде включено в списък II на Конвенцията за психотропните вещества.

               (3)Веществото ADB-CHMINACA да бъде включено в списък II на Конвенцията за психотропните вещества.

               (4)Веществото CUMYL-4CN-BINACA да бъде включено в списък II на Конвенцията за психотропните вещества.

               (5)Веществото циклопропилфентанил да бъде включено в списък I на Конвенцията по упойващите вещества.

               (6)Веществото метоксиетилфентанил да бъде включено в списък I на Конвенцията по упойващите вещества.

               (7)Веществото орто-флуорофентанил да бъде включено в списък I на Конвенцията по упойващите вещества.

               (8)Веществото p-флуоробутирилфентанил да бъде включено в списък I на Конвенцията по упойващите вещества.

               (9)Веществото p-метоксибутирфентанил да бъде включено в списък I на Конвенцията по упойващите вещества.

               (10)Веществото N-етилнорпентилон да бъде включено в списък II на Конвенцията за психотропните вещества.